הפירמידה של ג'וסר

הפירמידה של המלך ג'וסר המוכרת גם בשם פירמידת המדרגות, היא המבנה הראשון המזכיר בצורתו פירמידה. המלך ג'וסר (או צ'וסר) הוא המלך השני והמפורסם ביותר מבין מלכי השושלת השלישית של מצרים העתיקה. עד לתקופתו נהוג היה לקבור אנשי אצולה ומלוכה בתוך מבנה טרפזי הקרוי מסטבה. המלך ג'וסר היה הראשון שהקים מבנה המזכיר בצורתו את הפירמידות המוכרות לנו כיום. מבנה זה, נבנה בשנים 2630–2611 לפנה"ס, על ידי אמחותפ שהיה הרופא, האדריכל ויועצו של המלך. את המבנה יצרו בעזרת שש מסטבות המונחות אחת על גבי השנייה, כאשר כל אחת קטנה מקודמתה. בדרך זו נוצר מבנה המזכיר בצורתו פירמידה, אשר הגיע לגובה של 60 מטר. פירמידה זו נבנתה במצרים ממערב לממפיס באזור סקארה. לקריאה נוספת גרומך ש' א', מסטבה, פראוור י' (עורך), האנציקלופדיה העברית, כרך 23, ירושלים תשל"ג (עמ' 1095–1096). ליבוביץ' י', מצרים- היסטוריה, פראוור י' (עורך), האנציקלופדיה העברית, כרך 24, ירושלים תשל"ד (עמ' 161–182). שצ'ופק נ', פירמידה, פראוור י' (עורך), האנציקלופדיה העברית, ירושלים תשל"ה (עמ' 779–782). קישורים חיצוניים משי אייד, מחקר מעורר מחלוקת: הפירמידה הראשונה במצרים נבנתה בעזרת מעלית, באתר ynet, 4 באוגוסט 2024 איך זה להיכנס לקבר שהיה אטום במשך יותר מ-4400 שנה?, באתר Q-ישראל הנדסה עתיקה: ייתכן שטכנולוגיית מים סייעה לבנות את פירמידת המדרגות של ג'וסר במצרים - Twoday טודיי, באתר Twoday, ‏5 באוגוסט 2024